02001600603970008 


1605 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 160 

6 Μαρτίου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Οριομδς εκπροσώπου του Οικονομικού Επιμελητηρίου 
της Ελλάδας (Ο.Ε.Ε.) στην Οικονομική και Κοινω¬ 
νική Επιτροπή (Ο.Κ.Ε.) . 1 

Αναπροσαρμογή Επιδομάτων Κινδύνου που παρέχο¬ 
νται στους Στρατιωτικούς των Ενόπλων Δυνά¬ 
μεων . 2 


Χορήγηση επιδόματος εξειδικευμένων υπηρεσιών σε 
υπαλλήλους του ΥΠΕΘΟ που υποστηρίζουν το έργο 
του ΝΠΔΔ Επιτροπή Κεφαλαιαγοράς καθώς και στο 


Γραμματέα του Δ.Σ. της Επιτροπής . 3 

Συμπληρωματική χορήγηση επιδόματος αυξημένης ευ¬ 
θύνης, ως κινήτρου αποδοτικότητος στους υπαλλή¬ 
λους του Υπουργείου Υγείας και Πρόνοιας . 4 

Παροχή της Εγγύησης του Ελληνικού Δημοσίου προς 
την ΕΤΒΑ για τη χορήγηση δανείου ποσού δρχ. δέκα 
δισεκατομμυρίων (10.000.000.000) στον Ο.Σ.Ε. . 5 

Καθορισμός ωριαίας αποζημίωσης διδακτικού προσω¬ 
πικού ΣΕΥΥΟ. 6 


Παροχή της Εγγύησης του Δημοσίου στις Τράπεζες για 
τη χορήγηση δανείων προς αντικατάσταση ζημιών 
επιχειρήσεων που επλήγησαν από τις πλημμύρες 
Οκτωβρίου και Δεκεμβρίου 1996 στο Νομαρχιακό 
Διαμέρισμα Πειραιά και στο Ν. Ξάνθης αντί¬ 
στοιχα. 7 

Εξόφληση τρεχουσών και καθυστερούμενων εισφορών 
προς Οργανισμούς Κοινωνικής Ασφάλισης αρμοδιό¬ 
τητας Υπουργείου Εργασίας και Κοινωνικών Ασφα¬ 
λίσεων, επιχειρήσεων του Νομού Ξάνθης που υπέ¬ 
στησαν ζημιές από τις πλημμύρες της 30ής Νοεμ¬ 
βρίου 1996. 8 

Εξόφληση τρεχουσών και καθυστερούμενων εισφορών 
προς Οργανισμούς Κοινωνικής Ασφάλισης αρμοδιό¬ 
τητας Υπουργείου Εργασίας και Κοινωνικών Ασφα¬ 
λίσεων, επιχειρήσεων που επλήγησαν από τις πλημ¬ 
μύρες της 12ης Ιανουάριου 1997 . 9 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 6564/ΔΕΚΟ/269 (1) 

Ορισμός εκπροσώπου του Οικονομικού Επιμελητηρίου 
της Ελλάδας (Ο.Ε.Ε.) στην Οικονομική και Κοινωνική 
Επιτροπή (Ο.Κ.Ε.). 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Το άρθρο 6 παρ. 2 του Ν. 2232/31.8.1994 «Σύσταση 
Οικονομικής και Κοινωνικής Επιτροπής και άλλες διατά¬ 
ξεις», 

2. Το Ν 1558/1985 «Κυβέρνηση και Κυβερνητικά Όρ¬ 
γανα» άρθρο 29Α, το οποίο προστέθηκε με το άρθρο 27 
του Ν. 2081/1992. 

3. Το απόσπασμα Πρακτικών Ε/88/8.11.1994 της συ¬ 
νεδρίασης της Κεντρικής Διοίκησης του Οικονομικού Επι¬ 
μελητηρίου της Ελλάδας (Ο.Ε.Ε.), αποφασίζουμε: 

I. Ορίζουμε εκπρόσωπο του Οικονομικού Επιμελητη¬ 
ρίου της Ελλάδας (Ο.Ε.Ε.) στην Οικονομική και Κοινωνική 
Επιτροπή (Ο.Κ.Ε.) τον Πρόεδρο του (Ο.Ε.Ε.) Αλεξόπουλο 
Παναγιώτη. 

II. Η Απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 1997 

Ο ΥΠΟΥΡΓΟΣ 

ΠΑΝΝΟΣ ΠΑΠΑΝΤΩΝΙΟΥ 
-♦- 

Αριθ. 2012981/1618/0022 (2) 

Αναπροσαρμογή Επιδομάτων Κινδύνου που παρέχονται 
στους Στρατιωτικούς των Ενόπλων Δυνάμεων. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη τις διατάξεις: 

α. Του Ν. 1643/86 «Μισθολογικές Ρυθμίσεις Στρατιωτι¬ 
κών των Ενόπλων Δυνάμεων και αντιστοίχων της Ελληνι¬ 
κής Αστυνομίας, του Πυροσβεστικού και του Λιμενικού 
Σώματος και άλλες διατάξεις» (ΦΕΚ Α' 126). 

β. Του άρθρου 40 του Ν.849/78 «Περί παροχής κινή¬ 
τρων διά την ενίσχυσιν της περιφερειακής και οικονομικής 
αναπτύξεως της Χώρας» (ΦΕΚ 232 Α’). 

γ., Του άρθρου 29Α του Ν.1558/85 «Κυβέρνηση και 
Κυβερνητικά όργανα» (ΦΕΚ Α' 137). 

δ. Της υπ’ αριθμ. πρωτ. 2065439/5776/0022/9.10.91 
Κοινής Απόφασης Υπουργού Εθνικής Άμυνας και Οικονο¬ 
μικών «Περί καθορισμού του Πτητικού επιδόματος Διαφό¬ 
ρων Κατηγοριών Στρατιωτικού Προσωπικού των Ενόπλων 
Δυνάμεων. 

ε. Της υπ’ αριθμ. πρωτ. 2072722/6468/0022/ 
12.12.1991 Κοινής Απόφασης Υφυπουργών Εθνικής 
Άμυνας και Οικονομικών «Αναπροσαρμογή των Επιδομά¬ 
των Πτώσεως Αλεξιπτωτιστών και Εκκαθαρίσεως Ναρκο¬ 
πεδίων (ΦΕΚ Β' 1067). 

στ. Της υπ’ αριθμ. πρωτ 2082337/7245/0022/ 
12.12.1991 Κοινής Απόφασης Υφυπουργών Εθνικής 
Άμυνας και Οικονομικών «Καθορισμός των Επιδομάτων 
Υποβρυχίων Καταστροφέων, Καταδυτικού και Δυτών του 
Στρατιωτικού προσωπικού των Ενόπλων Δυνάμεων» (ΦΕΚ 
Β’ 1067). 

ζ. Της υπ' αριθμ. πρωτ. 29261/7.10.1996 Κοινής Από¬ 
φασης Πρωθυπουργού και Υπουργού Εθνικής Άμυνας 
«Ανάθεση αρμοδιοτήτων Υπουργού Εθνικής Άμυνας στον 
Υφυπουργό Εθνικής Άμυνας» (ΦΕΚ Β' 933). 

η. Της υπ’ αριθμ. 1107147/1239/0006Α /4.10.1996 
Κοινής Απόφασης Πρωθυπουργού και Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ Β' 922). 

θ. Καθώς και το γεγονός ότι τις διατάξεις της παρούσης 
απόφασης προκαλείται οικονομική επιβάρυνση ύψους 
1,050 εκατ. δρχ. για το έτος 1997 που θα καλυφθεί από 
τους Προϋπολογισμούς των Γενικών Επιτελείων, ΚΑΕ 
0434 (ΓΕΣ: ΕΦ 11-200 δρχ. 280 εκ., ΓΕΝ: ΕΦ 11-300 
135 εκ., ΓΕΑ: ΕΦ 11-410 δρχ. 635 εκ., αποφασίζουμε: 

Αυξάνουμε τα επιδόματα που προβλέπονται από τις 
αναφερόμενες στις παραγράφους δ', ε' και στ’ του προοι¬ 
μίου της παρούσας Κοινής Υπουργικής Απόφασης, κατά 
20 %. 

Η απόφαση αυτή ισχύει από 1.1.1997. 

Η απόφαση αυτή να δημσσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 1996 

οι ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

Δ. ΑΠΟΣΤΟΛΑΚΗΣ Ν. ΧΡΙΣΤΟΔΟ ΥΛΑΚΗΣ 

- *- 

Αριθ. 2012682/1610/0022 (3) 

Χορήγηση επιδόματος εξειδικευμένων υπηρεσιών σε 
υπαλλήλους του ΥΠΕΘΟ που υποστηρίζουν το έργο 
του ΝΠΔΔ Επιτροπή Κεφαλαιαγοράς καθώς και στο 
Γρομματέα του Δ.Σ. της Επιτροπής. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Την παράγρ. 6 του άρθρου 30 και την παράγρ. 8 του 
άρθρου 36 του Ν.2324/1995 ΦΕΚ 146 Α' «Τροποποίηση 
της νομοθεσίας για τα Χρηματιστήρια Αξιών, Οργάνωση 
της Επιτροπής Κεφαλαιαγοράς, Συστήματα Εγγύησης Κα- 
ταθέσων και άλλες διατάξεις». 

2. Την παράγρ. 3 του άρθρου 13 του Ν.2166/93 (ΦΕΚ 
137 Α'), όπως προστέθηκε με την παράγρ. 4 του άρθρου 


18 του Ν.2198/1994 ΦΕΚ 43 Α' «Αύξηση αποδοχών δη¬ 
μοσίων υπαλλήλων εν γένει, σύναψη δανείων, υπό του Ελ¬ 
ληνικού Δημοσίου και δημιουργία στην Τράπεζα της Ελλά¬ 
δος Συστήματος Παρακολούθησης Συναλλαγών επί Τί¬ 
τλων με Λογιστική Μορφή», και αντικαταστάθηκε με την 
παράγρ. 2 του άρθρου 39 του Ν.2324/1995. 

3. Την υπ’ αριθμ. 41100/3.12.1996 απόφαση του 
Υπουργείου Εθνικής Οικονομίας για την διάθεση υπαλλή¬ 
λων στην Επιτροπή Κεφαλαιαγοράς. 

4. Την εισήγηση της 93ης/16.12.1996 συνεδρίασης 
του Δ.Σ. της Επιτροπής Κεφαλαιαγοράς. 

5. Το γεγονός ότι από τις δ ιατάξεις αυτές της απόφασης 
προκαλείται δαπάνη σε βάρος του εγκεκριμένου προϋπο¬ 
λογισμού του Νομικού Προσώπου «Επιτροπή Κεφαλαια¬ 
γοράς» ύψους 475.000 δρχ. περίπου για το 1996 και 
3.960.000 δρχ. περίπου για το 1997 και ότι για τη δαπάνη 
αυτή έχει εγγράφει πίστωση ύψους 10 000.000 δρχ. στον 
προϋπολογισμό 1997 του ανωτέρω Νομικού Προσώπου 
με τον κωδικό 0259. 

6. Την αριθμ. 1107147/1239/0006Α/4.10.1996 από¬ 
φαση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών». 

7. Το γεγονός 40 Ν.849/78, αποφασίζουμε: 

α) Καθορίζουμε ειδικό μηνιαίο επίδομα εξειδικευμένων 
υπηρεσιών στους κατωτέρω υπαλλήλους που διατέθηκαν 
για την υποστήριξη του έργου της Επιτροπής Κεφαλαιαγο¬ 
ράς, παράληλα με τα κύρια καθή κοντά τους, και για όσο 
χρονικό διάστημα διαρκεί η διάθεση αυτή, ως εξής: 
Κρούσκου Βασιλική 80.000 δρχ. 

Πετρόπουλο Γεώργιο 60.000 δρχ. 

Δουκάκη Χαρά 50.000 δρχ. 

Κοτρόγιαννου Μαρία 50.000 δρχ. 
β) Καθορίζουμε μηνιαία αποζημίωση ύψους 90.000 
δρχ. στο Γραμμστέα του Δ.Σ. της Επιτροπής Κεφαλαιαγο¬ 
ράς. 

Η απόφαση αυτή να δημσσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 1997 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Γ. ΠΑΠΑΝΤΏΝΙΟΥ Ν. ΧΡ1ΣΤΟΔΟΥΛΑΚΗΣ 

-♦- 

Αριθ. 2012982/1617/0022 (4) 

Συμπληρωματική χορήγηση επιδόματος αυξημένης ευθύ¬ 
νης, ως κινήτρου αποδοτικότητος στους υπαλλήλους 
του Υπουργείου Υγείας και Πρόνοιας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ & ΠΡΟΝΟΙΑΣ 

Έχοντας υπόψη: 

1. Τις διατάξεις: 

α) Του Ν. 1558/85 «Κυνέρνηση και Κυβερνητικά Όρ¬ 
γανα». 

β) Του άρθρου 4 του Π. Δ/τος 457/85 «Καθορισμός και 
ανακατανομή αρμοδιοτήτων των Υπουργείων». 

γ) Του Ν. 2362/1995 «Περί Δημοσίου Λογιστικού ελέγ¬ 
χου των δαπανών του κήτους και όλλες διατάξεις». 

δ) Του Π. Δ/τος 138/92 «Οργανισμός του Υπουργείου 
Υγείας και Πρόνοιας» όπως έχει τροποποιηθεί και ισχύει 

σήμερα. 

ε) Της παρ. 3β' του άρθρου του Ν. 2430/96 «Καθιέ¬ 
ρωση της 3ης Δεκεμβρίου ως ημέρας ατόμων με ειδικές 
ανάγκες, θέσπιση του θεσμού της κάρτας αναπηρίας και 
άλλες διατάξεις». 

2. Την ΔΥ5Β9970/31.7.1996 κοινή απόφαση (του ειδι¬ 
κού έντοκου λογαριασμού) των Υπουργών Εθνικής Οικο¬ 
νομίας, Υγείας και Πρόνοιας και Οικονομικών (ΦΕΚ 
662/96 τ.Β'). 

3. Την 2055160/8520/0022/96 κοινή απόφαση (χορή¬ 
γησης του επιδόματος) των Υπουργών Οικονομικών και 
Υγείας και Πρόνοιας (ΦΕΚ 714/96 τ.Β'). 

4. Την αριθμ. 1107147/1239/0006Α74.10.96 (ΦΕΚ 
922Β) «Ανάθεση αρμοδιοτήτων Υπουργού Οικονομικών 
στους Υφυπουργιούς Οικονομικών», αποφασίζουμε: 

1. Χορηγούμε συμπληρωματικά στους δικαιούχους που 
έχουν καθοριστεί με την 2055160/8520/0022/96 κοινή 
απόφαση των Υπουργών Υγείας και Πρόνοιας και Οικονο¬ 
μικών το εναπόμενσν μετά των τόκων αδιάθετο υπόλοιπο 
του λογαριασμού 040/546138-33, που συστήθηκε με την 
(2) σχετική κοινή Υπουργική Απόφαση, ως εφάπαξ αμοιβή 
για το από 1/4-31/12/1996 χρονικό διάστημα, η οποία 
δεν θα επηρεάσει την εφαρμογή του νέου μισθολογίου. 

2. Το ύψος του υπολοίπου αυτού ανέρχεται στο ποσό 
των διακοσίων δύο εκατομμυρίων (202.000.000) δρχ. πε¬ 
ρίπου και κατανέμεται: 

α. Ισόποσα σε εκείνους εκ των δικαιούχων, που υπηρε¬ 
τούν συνεχώς από 1.4.96 έως και 31.12.196, μέχρι το 
ποσό των 75.000 δρχ. 

β. Ανατολικά με το χρόνο υπηρεσίας, στους υπόλοιπους 
δικαιούχους, από 1.4.1996 έως και 31.12.1996, όπως 
ορίζεται από τις ανωτέρω διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Φεβρουάριου 1997 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ Κ. ΓΕΙΤΟΝΑΣ 

- ♦- 

Αριθ. 2011860/1750/0025 (5) 

Παροχή της Εγγύησης του Ελληνικού Δημοσίου προς την 
ΕΤΒΑ για τη χορήγηση δανείου ποσού δρχ. δέκα δισε¬ 
κατομμυρίων (10.000.000.000) στον Ο.Σ.Ε. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/12.7.95 (ΦΕΚ 143/Α/ 
12.7.95). 

2. Την απόφαση της Διυπουργικής Επιτροπής του άρ¬ 
θρου 5 του Ν. 2322/95 (ΣΥΝΕΔΡΙΑΣΗ Αριθ. 65/20.2.97 
με την οποία παρασχέθηκε η σύμφωνη γνώμη της στον 
Υπουργό Οικονομικών για τη χορήγηση της εγγύησης του 
Ελληνικού Δημοσίου. 

3. Το με αριθ. 6226/ΔΕΚΟ 258/21.2.96, έγγραφο του 
Υπουργείου Εθνικής Οικονομίας. 

4. Το αριθ. 2588870/24.1.97 έγγραφο του ΟΣΕ με το 
οποίο ζητάει την εγγύηση του Ελλ. Δημοσίου. 

5. Την απόφαση του Δ.Σ. του Ο.Σ.Ε. αριθ. 1925/ 
23.1.97 με την οποία εγκρίνεται η ανωτέρω δανειοδό- 
τηση. 


6, Το σχέδιο της δανειακής σύμβασης. 

7. Την κοινή απόφαση του Πρωθυπουργού και του 
Υπουργού Οικονομικών αριθ. 110/147/1239/0006Α/ 
4.10.96 (ΦΕΚ 922/Β/7.10.96) «Ανάθεση αρμοδιοτήτων 
του Υπουργού Οικονομικών στους Υφυπουργούς Οικονο¬ 
μικών», αποφασίζουμε: 

Παρέχουμε την εγγύηση του Ελληνικού Δημοσίου στην 
ΕΤΒΑ για τη χορήγηση δανείου προς τον Ο.Σ.Ε. ποσού 
δρχ. δέκα δισεκατομμυρίων (10.000.000.000) για την 
αντιμετώπιση άμεσων και επιτακτικών αναγκών του. 

Το Ελληνικό Δημόσιο παραιτείται από την εφαρμογή και 
τις ενστάσεις των άρθρων 855 και 867 του Α.Κ. και διατη¬ 
ρεί τα δικαιώματα και τις ενστάσεις που απορρέουν από τα 
άρθρα 853, 858, 862 και 863 του Α.Κ. 

Η χορήγηση και η εξυπηρέτηση του δανείου, θα γίνει 
σύμφωνα με τη δανειακή σύμβαση που θα υπογράφει με¬ 
ταξύ Ο.Σ.Ε. και ΕΤΒΑ. 

Περιληπτικά οι όροι του δανείου είναι οι εξής: 

Ποσό: 10.000.0000.000 δρχ. 

Διάρκεια: Δέκα (10) έτη. 

Περίοδος Χόριτος: Δύο (2) χρόνια. 

Επιτόκιο: ΑΤΗΙΒΟΗ εξάμηνης διάρκειας πλέον περιθω¬ 
ρίου 0,90% και σε περίπτωση που για οποιοδήποτε λόγο 
δε μπορεί να προσδιοριστεί το άνω επιτόκιο (ΑΤΗΙΒΟΒ) 
τότε ορίζεται ως εναλλακτικό επιτόκιο ίσο με το μέσο όρο 
των επιτοκίων εξαμηνιαίων καταθέσεων (χορηγήσεων) 
προς άλλες Τράπεζες, των Τραπεζών Εθνικής, Εμπορι¬ 
κής, Ιονικής, Πίστεως και ΒΑΥΕΒ80ΗΕ, πλέον περιθω¬ 
ρίου 0,90%. 

Εκτοκισμός και καταβολή τόκων: Ανά εξάμηνο, με βάση 
το πραγματικό έτος, εκ 365 ημερών. 

Εξόφληση: Σε δέκα έξι (16) ισόποσες τοκοχρεωλυτικές 
δόσεις. 

Με την απόφαση αυτή αναλαμβάνουμε την υποχρέωση 
σε περίπτωση καθυστέρησης εξόφλησης ληξιπρόθεσμας 
δόσης ή μέρους αυτής, ενδιαμέσων τόκων ή τόκων υπερη¬ 
μερίας του δανείου αυτού να καταβάλουμε στην ΕΤΒΑ 
μέσα σε δύο (2) μήνες από τη λήξη της εκάστοτε οφειλής 
τα ποσά που προέρχονται από την ανωτέρω αιτία και μετά 
από προηγούμενη βεβαίωση των ποσών αυτών στην αρμό¬ 
δια ΔΟΥ στο λογ/σμό Νο 555 σύμφωνα με τη διάταξη του 
Π. Δ/τος αριθ. 16/89 (ΦΕΚ 6/1989) και τις οδηγίες της 
εγκυκλίου μας αριθ. 98348/2945/8.8.79. 

Καθορίζουμε προμήθεια υπέρ του Δημοσίου 1 % για την 
παρεχόμενη εγγύησή του, την οποία θα εισπράττει η 
ΕΤΒΑ και θα την αποδίδει στο Δημόσιο σύμφωνα με το έγ¬ 
γραφό μας 2009593/1391/7.2.1996. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 1997 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 

-♦- 

Αριθ. 2003106/358/0022 (6) 

Καθορισμός ωριαίας αποζημίωσης διδακτικού προσωπι¬ 
κού ΣΕΥΥΟ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 6, 8, 9 παρ. 7 του Ν. 

2343/95 «αναδιοργάνωση υπηρεσιών του Υπουργείου Οι¬ 
κονομικών και άλλες διατάξεις». 

2) Το αριθ. 23/23.7.96 απόσπασμα πρακτικού του Δ.Σ. 
της Σχολής Επιμόρφωσης Υπαλλήλων Υπ. Οικονομικών 
(Σ.Ε.Υ.Υ.Ο.). 

3) Την αριθ. 1107147/1239/0006Α/4.10.96 (ΦΕΚ 
930/Β) απόφαση ανάθεσης αρμοδιοτήτων του Πρωθυ¬ 
πουργού και Υπουργού Οικονομικών στους Υφ/γοϋς Οι¬ 
κονομικών. 

4) Το γεγονός ότι από την απόφαση αυτή προκαλείται 
δαπάνη για το οικονομικό έτος 1997 ποσού δραχμών 
30.000.000 περίπου και θα καλυφθεί από τον προϋπολο¬ 
γισμό της Σ.Ε.Υ.Υ.Ο. 

5) Το αριθ. 1124021 /2130/0001 /16.1.97 έγγραφο του 
Υπουργείου Οικονομικών. 

6) Το άρθρο 40 του Ν. 849/78, αποφασίζουμε: 
Καθορίζουμε την ωριαία αποζημίωση του Διδακτικού 

Προσωπικού της Σχολής Επιμόρφωσης Υπαλλήλων Υπ. 
Οικονομικών (Σ.Ε.Υ.Υ.Ο.) ως εξής: 

α) Για εισηγητές που προέρχονται από το δημόσιο το¬ 
μέα σε 10.000 δρχ. την ώρα. 

6) Γ ια εισηγητές που προέρχονται από τον ιδιωτικό το¬ 
μέα σε 10.000 δρχ. την ώρα. 

γ) Γ ια εισηγητές που είναι μέλη του εκπαιδευτικού προ¬ 
σωπικού της τριτοβάθμιας εκπ/σης σε 12.000 δρχ. την 
ώρα. 

Η ισχύς της απόφασης αυτής αρχίζει από 1.1.97. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Φεβρουάριου 1997 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 

- 4 - 

Αριθ. 2012751/1871/0025 (7) 

Παροχή της Εγγύησης του Δημοσίου στις Τράπεζες για τη 
χορήγηση δανείων προς αντικατάσταση ζημιών επιχει¬ 
ρήσεων που επλήγησαν από τις πλημμύρες Οκτωβρίου 
και Δεκεμβρίου 1996 στο Νομαρχιακό Διαμέρισμα Πει¬ 
ραιά και στο Ν. Ξάνθης αντίστοιχα. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/95 (ΦΕΚ 143/12.7.95 
τ-Α'). 

2. Την απόφαση του Υπουργού Εθνικής Οικονομίας και 
Οικονομικών αριθ. 44019/Β. 1633/20.12.96, με την 
οποία εγκρίθηκε η χορήγηση δανείων με την εγγύηση του 
Δημοσίου σε βιομηχανικές, βιοτεχνικές και εμπορικές επι¬ 
χειρήσεις που είναι εγκατεστημένες και λειτουργούν στο 
Νομαρχιακό Διαμέρισμα Πειραιά και στο Ν. Ξάνθης για την 
αποκατάσταση των ζημιών που υπέστησαν από τις πλημ¬ 
μύρες Οκτωβρίου και Δεκεμβρίου 1996, αντίστοιχα. 

3. Την απόφαση της Διϋπουργικής Επιτροπής του άρ¬ 
θρου 5 του Ν. 2322/95 (συνεδρίαση αριθ. 63/97), με την 
οποία παρασχέθηκε η σύμφωνη γνώμη της στον Υπουργά 
Οικονομικών για τη χορήγηση της εγγύησης του Ελληνι¬ 
κού Δημοσίου προς κάλυψη των ανωτέρω δανείων. 

4. Την κοινή απόφαση του Πρωθυπουργού και του 
Υπουργού Οικονομικών αριθ. 1026431/268/0006Α7 
2.3.94 «Ανάθεση αρμοδιοτήτων του Υπουργού Οικονομι¬ 


κών στους Υφυπουργούς Οικονομικών», αποφασίζουμε: 

Παρέχουμε, ανεπιφύλακτα, παραιτούμενοι από το δι¬ 
καίωμα της προβολής της ένστασης της δίζησης, την εγ¬ 
γύηση του Ελληνικού Δημοσίου προς την Αγροτική Τρά¬ 
πεζα της Ελλάδος, την Εθνική, Κτηματική Τράπεζα της 
Ελλάδος, την Εθνική Στεγαστική Τράπεζα της Ελλάδος, 
και τις Εμπορικές Τράπεζες για τη χορήγηση δανείων σε 
Βιομηχανικές, Βιοτεχνικές και Εμπορικές επιχειρήσεις 
που είναι εγκατεστημένες και λειτουργούν στο Νομαρ¬ 
χιακό Διαμέρισμα Πειραιά της ενιαίας Νομαρχιακής Αυτο¬ 
διοίκησης Αθηνών - Πειραιά και στο Νομό Ξάνθης για την 
αποκατάσταση των ζημιών που υπέστησαν από τις πλημ¬ 
μύρες του Οκτωβρίου και του Δεκεμβρίου 1996, αντιστοί- 
χως, σύμφωνα με τους όρους και προϋποθέσεις που ανα- 
φέρονται στην απόφαση Υπουργού Εθνικής Οικονομίας 
και Οικονομικών αριθ. 44019/Β. 1633/20.12.96. 

Η εγγύηση αυτή καλύπτει κατά 100% τα δάνεια στις πα¬ 
ραπάνω επιχειρήσεις (κατά κεφάλαιο, τόκους και συναφή 
έξοδα). 

Με την εγγύησή του το Ελληνικό Δημόσιο αναλαμβάνει 
την υποχρέωση να καταβάλλει στις δανεϊστριες Τράπεζες 
τις προερχόμενες από τα ανωτέρω δάνεια ανεξόφλητες 
απαιτήσεις τους. 

Οι Τράπεζες σε περίπτωση καθυστέρησης της καταβο¬ 
λής τριών (3) συνεχόμενων ληξιπρόθεσμων δόσεων δι¬ 
καιούνται εντός δύο (2) μηνών από τη λήξη της τρίτης, να 
ζητήσουν από το Δημόσιο (Γ.Λ.Κ. Δ25-Δ') την εξόφληση 
των εγγυημένων απαιτήσεών τους μετά από προηγούμενη 
βεβαίωσή τους στην αρμόδια Δημόσια Οικονομική Υπηρε¬ 
σία (Δ.Ο. Υ.) στο λογ/σμό Νο 555 σαν έσοδο του λογ/σμού 
του Δημοσίου «Κεφάλαιον Ασφαλίσεως Χρηματοδοτή¬ 
σεων εκ Κεφαλαίων ή εγγυήσει του Ελληνικού Δημοσίου» 
σύμφωνα με τις διατάξεις του Π. Δ/τος αριθ. 16/1989 
(ΦΕΚ 6/5.1.1989 τ.Α’) και τις οδηγίες της εγκυκλίου μας 
με αριθ. 98348/2945/8.8.1979). 

Οι προαναφερόμενες Τ ράπεζες πρέπει να επιδιώκουν 
μέχρι το κλείσιμο των λογ/σμών των δανείων που θα προ¬ 
βαίνουν μέσα στο προαναφερόμενο διάστημα των δύο (2) 
μηνών και μέχρι του οποίου καλύπτονται με την εγγύηση 
του Δημοσίου όλοι οι ενεξόφλητοι τόκοι (συμβατικοί και 
υπερημερίας) να επιδιώκουν, την είσπραξή τους από τους 
πρωτοφειλέτες με την ίδια επιμέλεια που δείχνουν και για 
τα δάνεια που χορηγούν χωρίς την εγγύηση του Δημοσίου. 

Σε περίπτωση κατάπτωσης της παρούσας εγγύησης οι 
Τράπεζες θα πρέπει να υποβάλουν με σχετικό έγγραφό 
τους στο Γ.Λ.Κ. - Δ25-Δ', προκειμένου να εξοφληθούν 
από το Δημόσιο οι εγγυημένες απαιτήσεις τους, τα εξής 
δικαιολογητικά: 

1) Τη συναφθείσα σύμβαση 

2) Την Κατάσταση αναλυτικού υπολογισμού των εγγυη¬ 
μένων απαιτήσεών τους στην οποία να φαίνονται όλα τα 
στοιχεία του δανείου (π.χ. χρονολογία χορήγησης, ποσό, 
χρονολογίες λήξης δόσεων, ποσά δόσεων, ποσά καταβο¬ 
λών, χρονολογίες καταβολών, τυχόν τόκοι υπερημερίας, 
έξοδα κ.λ.π.). 

3) Το αντίγραφο της τριπλότυπης περιληπτικής κατά¬ 
στασης βεβαίωσης που επιστρέφεται θεωρημένο από την 
αρμόδια Δημόσια Οικονομική Υπηρεσία (Δ.Ο.Υ.). 

Τέλος οι Τράπεζες παρακαλούνται να υποβάλλουν στο 
Γ.Λ.Κ. - Δ25 - Δ' κάθε εξάμηνο χωρίς καθυστέρηση, συ¬ 
γκεντρωτική κατάσταση στην οποία να αναφέρεται η κί¬ 
νηση των ανωτέρω δανείων που θα χορηγηθούν από αυ- 

τούς και τα Υποκαταστήματα τους, σύμφωνα με τις οδη¬ 
γίες που έχουν δοθεί με την εγκύκλιό μας αριθ. 189030/ 
24.12.75. 

Ο έλεγχος της εφαρμογής των διατάξεων της παροϋσης 
απόφασης καθώς και η αντιμετώπιση στα πλαίσια αυτής 
των προβλημάτων που θα ανακύπτουν κατά την υλοποί¬ 
ηση ανατίθεται στη Δ/νση Κίνησης Κεφαλαίων, Εγγυή¬ 
σεων, Δανείων και Αξιών (ΓΛΚ - Δ’25). 

Από τις διατάξεις της παρούσας απόφασης προκαλείται 
δαπάνη εις βάρος του Κρατικού Προϋπολογισμού, η οποία 
όμως δε μπορεί να υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Φεβρουάριου 1997 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 

-*- 

Αριθ. Φ14/ΟΙΚ.434 (8) 

Εξόφληση τρεχουσών και καθυστερούμενων εισφορών 
προς Οργανισμούς Κοινωνικής Ασφάλισης αρμοδιότη¬ 
τας Υπουργείου Εργασίας και Κοινωνικών Ασφαλί¬ 
σεων, επιχειρήσεων του Νομού Ξάνθης που υπέστη¬ 
σαν ζημιές από τις πλημμύρες της 30ής Νοεμβρίου 
1996. 

Ο ΥΠΟΥΡΓΟΣ ΕΡΓΑΣΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 8 του Ν. 2256/94 (ΦΕΚ 
196) «Συμβούλια κρίσης και επιλογής ιατρικού και οδο¬ 
ντιατρικού προσωπικού και άλλες διατάξεις». 

2. Τη δημισυργηθείσα κατάσταση στο νομό Ξάνθης, 
από τις πλημμύρες της 30ής Νοεμβρίου 1996. 

3. Την άμεση ανάγκη υποβοήθησης της προσπάθειας 
αποκατάστασης της οικονομικής ζωής στην πληγείσα πε¬ 
ριοχή. 

4. Τις διατάξεις του Ν. 1558/1985 (Α137) «Κυβέρνηση 
και Κυβερνητικά Όργανα». 

5. Τις διατάξεις του Π.Δ. 372/95 (Α 201) και Π.Δ. 213/ 
1992 (Α 102). 

6. Την αριθ. 80078/4.10.1996 (Β 924) κοινή απόφαση 
του Πρωθυπουργού και του Υπουργού Εργασίας και Κοι¬ 
νωνικών Ασφαλίσεων «Ανάθεση αρμοδιοτήτων στους 
Υφυπουργούς Εργασίας και Κοινωνικών Ασφαλίσεων». 

7. Τις διατάξεις του άρθρου 27 του ν. 2081/1992 (Α 
154). 

8. Το γεγονός ότι από την απόφαση αυτή δεν προκαλεί- 
ται επιβάρυνση στο ΙΚΑ και στους λοιπούς ασφαλιστικούς 
οργανισμούς, αλλά υστέρηση των εσόδων τους, το ύψος 
των οποίων δεν μπορεί να υπολογιστεί δεδομένου ότι δεν 
έχει ολοκληρωθεί η απογραφή των επιχειρήσεων που 
υπέστησαν ζημιές, αποφασίζουμε: 

Ασφαλιστικές εισφορές, τρέχουσες και καθυστερούμε- 
νες, προς όλους του ασφαλιστικούς οργανισμούς αρμο¬ 
διότητας Υπουργείου Εργασίας και Κοινωνικών Ασφαλί¬ 
σεων, που οφείλονται από επιχειρήσεις, εργοδότες ή 
ασφαλισμένους που έχουν επαγγελματική εγκατάσταση ή 
δραστηριότητα σε περιοχές του νομού Ξάνθης που επλή- 
γησαν από τις πλημμύρες της 30ής Νοεμβρίου 1996 και 
που αποδεδειγμένα υπέστησαν ζημιές, ρυθμίζονται ως 
εξής: 


1. Οι καθυστερούμενες ασφαλιστικές εισφορές, περιό¬ 
δου απασχόλησης μέχρι 31.10.96, προς Οργανισμούς 
Κοινωνικής Ασφάλισης, μαζί με τα πρόσθετα τέλη, τόκους 
και λοιπές προσαυξήσεις και επιβαρύνσεις της ίδιας ημε¬ 
ρομηνίας, κεφαλαιοποιούνται. 

2. Αναστέλλεται η καταβολή των τρεχουσών ασφαλιστι¬ 
κών εισφορών προς τους Οργανισμούς της προηγούμενης 
παραγράφου, περιόδου απασχόλησης από 1.11.1996 μέ¬ 
χρι 31.10.1997. 

Κατά το χρονικό διάστημα της αναστολής δεν υπολογί¬ 
ζονται πρόσθετα τέλη και άλλες προσαυξήσεις ως και 
πρόσθετες επιβαρύνσεις οικοδομών (ΠΕΠΕΟ). 

3 Οι εισφορές των προηγουμένων παραγράφων εξο¬ 
φλούνται σε 24 ισόποσες μηνιαίες δόσεις, αρχής γενομέ- 
νης από το μήνα Νοέμβριο 1997. Το ποσό της κάθε δόσης 
δεν μπορεί να είναι μικρότερο των 30.000 δρχ. 

Ειδικά για το Ταμείο Συντάξεως και Αυτασφαλίσεως 
Υγειονομικών καπό Ταμείο Συντάξεων Μηχανικών και Ερ¬ 
γοληπτών Δημοσίων Έργων, οι προαναφερόμενες οφει¬ 
λές μπορεί να καταβληθούν σε τέσσερις εξαμηνιαίες δό¬ 
σεις. 

Η πρώτη δόση καταβάλλεται το μήνα Νοέμβριο του 
1997, ενώ οι επόμενες δόσεις θα καταβάλονται στη συνέ¬ 
χεια μέσα στο πρώτο δϊμηνο της κάθε εξαμηνίας. 

4. Απαραίτητες προϋποθέσεις για την υπαγωγή στη 
ρύθμιση αυτή είναι: 

α) Η υποβολή αίτησης με βεβαίωση της οικείας Νομαρ¬ 
χίας ή του οικείου Επιμελητηρίου του Νομού, από την 
οποία να προκύπτει η ζημία που έχει υποστεί ο οφειλέτης 
από τις πλημμύρες, καθώς και το ύψος αυτής. 

β) Πληγέντες εργοδότες, για τους οποίους ενδέχεται να 
καταλογισθούν σε βάρος τους εισφορές που ανάγονται σε 
απασχόληση χρονικής περιόδου μέχρι 31.10.97 και που 
θα προκόψουν από διεκπεραίωση καταγγελίας ή από δια¬ 
φορές εισφορών κατά τον τακτικό έλεγχο, μπορούν να 
υποβάλουν αίτηση για διακανονισμό, μέχρι την 31.10.99, 
ημερομηνία που λήγει η προβλεπόμενη από τις παρούσες 
διατάξεις καταβολή δόσεων, και να καταβάλουν όλες τις 
απαιτητές δόσεις μετά των αναλογούντων προσθέτων τε¬ 
λών εκπρόθεσμης καταβολής. 

5. Στην παρούσα ρύθμιση μπορούν να υπαχθούν και 
όσοι έχουν ρυθμίσει τις οφειλές τους με ειδικές διατάξεις, 
για το μέρος εκείνο των εισφορών που δεν εξοφλήθηκε, 
με τα πρόσθετα τέλη που αντιστοιχούν σ' αυτό, υπολογι¬ 
σμένα μέχρι 31.10.1996. 

6. α) Η μη εμπρόθεσμη καταβολή μιάς δόσης πέραν των 
τριών (3) μηνών, καθώς και η μη καταβολή των τρεχουσών 
απαιτητών ασφαλιστικών εισφορών, συνεπάγεται την αμε- 
τάκλητη απώλεια του παρεχόμενου με την απόφαση αυτή 
ευεργετήματος και καθιστά άμεσα απαιτητό το σύνολο 
του οφειλόμενου ποσού από κυρία εισφορά με τα σναλο- 
γούντα σ' αυτή κατά την ημέρα εξόφλησης πρόσθετα 
τέλη, επιβαρύνσεις, προσαυξήσεις, αυτοτελή πρόσθετα 
τέλη κ.λ.π. 

β) Σε περίπτωση εκπρόθεσμης καταβολής δόσης, το 
συνολικό ποσό αυτής, όπως έχει διαμορφωθεί μετά την 
κεφαλαιοποίηση, θα προσαυξάνεται μετά προβλεπόμενα 
από την παρ. 3 του άρθρου 21 του ν. 1902/90 πρόσθετα 

τέλη. 

7. Ως ασφαλιστικές εισφορές, θεωρούνται οι εισφορές 
ασφαλισμένου και εργοδότη, οι εισφορές υπέρ ΙΚΑ - ΕΛ- 
ΔΕΟ καθώς και οι καθυστερούμενες εισφορές προς τους 

Οργανισμούς Κοινωνικής Πολιτικής που συνεισπράττονται 
από το ΙΚΑ, εξαιρούμενων των εισφορών από προαιρετική 
ασφάλιση. 

Γισ την καταβολή της κάθε δόσης απαραίτητη προϋπό¬ 
θεση είναι η προγενέστρη εξόφληση των απαιτητών τρε- 
χουσών εισφορών. 

8. Για όσο διάστημα οι εργοδότες τηρούν τους όρους 
του διακανονισμού: 

α) Αναστέλλεται η διαδικασία λήψης αναγκαστικών μέ¬ 
τρων, ενώ διατηρούνται οι κατασχέσεις και υποθήκες που 
έχουν επιβληθεί. Είναι δυνατή η επιβολή νέων κατασχέ¬ 
σεων κινητών και ακινήτων, καθώς και η εγγραφή υποθή¬ 
κης για διασφάλιση της οφειλής. Αίρονται οι κατασχέσεις 
εις χείρας τρίτου, οι οποίες έχουν ήδη επιβληθεί. 

β) Αναστέλλεται η ποινική δίωξη για παράβαση του Α.Ν. 
86/1967, εξαλείφεται το αξιόποινο σε περίπτωση ολο¬ 
σχερούς εξόφλησης και αναβάλλεται η εκτέλεση της κα- 
ταγνωσθείσας ποινής ή διακόπτεται η αρξάμενη εκτέλεση 
αυτής, η οποία τελικά εξαλείφεται σε περίπτωση ολοσχε¬ 
ρούς εξόφλησης. 

γ) Δεν υποβάλλονται αιτήσεις για προσωπική κράτηση, 
σύμφωνα με τις διατάξεις του άρθρου 46 του ν. 2065/92. 
Επίσης αποσύρονται οι υποβληθείσες αιτήσεις, διακόπτε¬ 
ται η εκτέλεση των καταδικαστικών αποφάσεων και δεν 
εφαρμόζονται οι διατάξεις του άρθρου 21 παρ. 7 του ν. 
1902/90, που αφορούν το μέτρο της απαγόρευσης εξό¬ 
δου από τη χώρα των οφειλετών και ανακαλούνται οι ήδη 
επιβληθείσες απαγορεύσεις για όσο διάστημα είναι συνε¬ 
πείς με τους όρους της ρύθμισης. 

Οι κατατεθείσες εγγυητικές επιστολές για ρύθμιση της 
οφειλής επιστρέφονται, διατηρούνται δε οι κατατεθείσες 
για άλλους λόγους ή αντικαθίστανται με νέες που θα καλύ¬ 
πτουν τις δόσεις της παρούσας ρύθμισης. 

Οι παραπάνω αναστολές παύουν, εφόσον ο υπόχρεος 
απωλέσει το δικαίωμα της ρύθμισης. 

9. Το ΙΚΑ και οι άλλοι ασφαλιστικοί οργανισμοί κύριας 
ασφάλισης χορηγούν βεβαίωση ενημερότητας για τη δα¬ 
νειοδότηση - χρηματοδότηση επιχειρήσεων από τράπεζες 
ή οποιοδήποτε άλλο πιστωτικό ίδρυμα, καθώς και το Δη¬ 
μόσιο, βάσει των διατάξεων του άρθρου 4 του ν. 1239/82 
και της παρ. 7 του άρθρου 39 του ν. 2065/1992, εφόσον η 
επιχείρηση έχει υπαχθεί στο διακανονισμό και τηρεί τους 
όρους της ρύθμισης. Η παραπάνω ρύθμιση δεν ισχύει για 
χορήγηση βεβαίωσης εξόφλησης τελικού λογαριασμού 
αναδόχου οικοδομικού - τεχνικού έργου. 

10. Όπου από τις κείμενες διατάξεις απιτείται ως προϋ¬ 
πόθεση για την απονομή σύνταξης από τα ταμεία αυτοτε- 
λώς απασχολούμενων η προηγούμενη εξόφληση των κα- 
θυστερούμενων οφειλών, λογίζεται ότι υπάρχει η προϋπό¬ 
θεση αυτή, στην περίπτωση υπαγωγής στον παρόντα δια¬ 
κανονισμό. 

Σε περίπτωση καθυστέρησης καταβολής οφειλόμενης 
δόσης, το αντίστοιχο ποσό αυτής συμψηφίζεται και παρα- 
κρατείται από το ποσό της καταβαλλόμενης σύνταξης του 
αμέσως επόμενου μήνα. 

11. Τα εκ της ασφαλίσεως δικαιώματα των εργαζομέ¬ 
νων κατά την περίοδο της αναστολής, δεν επηρεάζονται 
από την μη καταβολή των εισφορών εκ μέρους των επιχει¬ 
ρήσεων, με την προϋπόθεση ότι οι επιχειρήσεις αυτές θα 
αποδεχθούν τις σχετικές καταλογιστικές πράξεις. 


12. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 20 Φεβρουάριου 1997 

Ο ΥΦΥΠΟΥΡΓΟΣ 

ΝΙΚ. ΦΑΡΜΑΚΗΣ 

-♦- 

Αριθ Φ14/ΟΙΚ.477 (9) 

Εξόφληση τρεχουσών και καθυστερούμενων εισφορών 
προς Οργανισμούς Κοινωνικής Ασφάλισης αρμοδιότη¬ 
τας Υπουργείου Εργασίας και Κοινωνικών Ασφαλί¬ 
σεων, επιχειρήσεων που επλήγησαν από τις πλημμύ¬ 
ρες της 12ης Ιανουάριου 1997. 

Ο ΥΠΟΥΡΓΟΣ ΕΡΓΑΣΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 8 του Ν. 2256/94 (ΦΕΚ 
196) «Συμβούλια κρίσης και επιλογής ιατρικού και οδο¬ 
ντιατρικού προσωπικού και άλλες διατάξεις». 

2. Τη δημιουργηθείσα κατάσταση από τις πλημμύρες 
της 12ης Ιανουάριου 1997, που έπληξαν τη χώρα. 

3. Την άμεση ανάγκη υποβοήθησης της προσπάθειας 
αποκατάστασης της οικονομικής ζωής στην πληγείσες 
περιοχές. 

4. Τις διατάξεις του ν. 1558/1985 (Α 137) «Κυβέρνηση 
και Κυβερνητικά Όργανα». 

5. Τις διατάξεις του Π.Δ. 372/95 (Α 201) και Π.Δ. 213/ 
1992 (Α 102). 

6. Την αριθ. 80078/4.10.1996 (Β 924) κοινή απόφαση 
του Πρωθυπουργού και του Υπουργού Εργασίας και Κοι¬ 
νωνικών Ασφαλίσεων «Ανάθεση αρμοδιοτήτων στους 
Υφυπουργούς Εργασίας και Κοινωνικών Ασφαλίσεων». 

7. Τις διατάξεις του άρθρου 27 του ν. 2081/1992 (Α 
154). 

8. Το γεγονός ότι από την απόφαση αυτή δεν προκαλεί- 
ται επιβάρυνση στο ΙΚΑ και στους λοιπούς ασφαλιστικούς 
οργανισμούς, αλλά υστέρηση των εσόδων τους, το ύψος 
των οποίων δεν μπορεί να υπολογιστεί δεδομένου ότι δεν 
έχει ολοκληρωθεί η απογραφή των επιχειρήσεων που 
υπέστησαν ζημιές, αποφασίζουμε: 

Ασφαλιστικές εισφορές, τρέχουσες και καθυστερούμε- 
νες, προς όλους τους ασφαλιστικούς οργανισμούς αρμο¬ 
διότητας Υπουργείου Εργασίας και Κοινωνικών Ασφαλί¬ 
σεων, που οφείλονται από επιχειρήσεις, εργοδότες ή 
ασφαλισμένους που έχουν επαγγελματική εγκατάσταση ή 
δραστηριότητα σε περιοχές της χώρας που επλήγησαν 
από τις πλημμύρες της 12ης Ιανουάριου 1997 και που 
αποδεδειγμένα υπέστηοαν ζημιές, ρυθμίζονται ως εξής: 

1. Οι καθυστερούμενες ασφαλιστικές εισφορές, περιό¬ 
δου απασχόλησης μέχρι 31.12.96, συμπεριλαμβανομένου 
και του δ.Χ , προς Οργανισμούς Κοινωνικής Ασφάλισης, 
μαζί με τα πρόσθετα τέλη, τόκους και λοιπές προσαυξή¬ 
σεις και επιβαρύνσεις της ίδιας ημερομηνίας, κεφαλαιο- 
ποιούνται. 

2. Αναστέλλεται η καταβολή των τρεχουσών ασφαλιστι¬ 
κών εισφορών προς τους Οργανισμούς της προηγούμενης 
παραγράφου, περιόδου απασχόλησης από 1.1.1997 μέχρι 
31.12.1997. 

Κατά το χρονικό διάστημα της αναστολής δεν υπολογί¬ 
ζονται πρόσθετα τέλη και άλλες προσαυξήσεις ως και 
πρόσθετες επιβαρύνσεις οικοδομών (ΠΕΠΕΟ). 

3. Οι εισφορές των προηγουμένων παραγράφων εξο¬ 
φλούνται σε 24 ισόποσες μηνιαίες δόσεις, αρχής γενομέ- 
νης από το μήνα Ιανουάριο 1998. Το ποσό της κάθε δόσης 
δεν μπορεί να είναι μικρότερο των 30.000 δρχ. 

Ειδικά για το Ταμείο συντάξεως και Αυταοφαλϊσεως 
Υγειονομικών και το Ταμείο Συντάξεων Μηχανικών και Ερ¬ 
γοληπτών Δημοσίων Έργων, οι προαναφερόμενες οφει¬ 
λές μπορεί να καταβληθούν οε τέσοερις εξαμηνιαίες δό¬ 
σεις. 

Η πρώτη δόση καταβάλλεται το μήνα Ιανουάριο του 
1998, ενώ οι επόμενες δόσεις θα καταβάλονται στη συνέ¬ 
χεια μέσα στο πρώτο δίμηνο της κάθε εξαμηνίας. 

4. Απαραίτητες προϋποθέσεις για την υπαγωγή στη 
ρύθμιση αυτή είναι: 

α) Η υποβολή αίτησης με βεβαίωση της οικείας Νομαρ¬ 
χίας ή του οικείου Επιμελητηρίου του νομού, από την 
οποία να προκύπτει η ζημία που έχει υποστεί ο οφειλέτης 
από τις πλημμύρες, καθώς και το ύφος αυτής. 

β) Πληγέντες εργοδότες, για τους οποίους ενδέχεται να 
καταλογισθούν σε βάρος τους εισφορές που ανάγονται σε 
απασχόληση χρονικής περιόδου μέχρι 31.12.97 και που 
θα προκύψουν από διεκπεραίωση καταγγελίας ή από δια¬ 
φορές εισφορών κατά τον τακτικό έλεγχο, μπορούν να 
υποβάλουν αίτηση για διακανονισμό, μέχρι την 31.12.99, 
ημερομηνία που λήγει η προβλεπόμενη από τις παρούσες 
διατάξεις καταβολή δόσεων, και να καταβάλουν όλες τις 
απαιτητές δόσεις μετά των αναλογούντων προσθέτων τε¬ 
λών εκπρόθεσμης καταβολής. 

5. Στην παρούσα ρύθμιση μπορούν να υπαχθούν και 
όσοι έχουν ρυθμίσει τις οφειλές τους με ειδικές διατάξεις, 
για το μέρος εκείνο των εισφορών που δεν εξοφλήθηκε, 
με τα πρόσθετα τέλη που αντιστοιχούν σ' αυτό, υπολογι¬ 
σμένα μέχρι 31.12.1996. 

6. α) Η μη εμπρόθεσμη καταβολή μιάς δόσης πέραν των 
τριών (3) μηνών, καθώς και η μη καταβολή των τρεχουσών 
απαιτητών ασφαλιστικών εισφορών, συνεπάγεται την αμε- 
τάκλητη απώλεια του παρεχόμενου με την απόφαση αυτή 
ευεργετήματος και καθιστά άμεσα απαιτητό το σύνολο 
του οφειλόμενου ποσού από κυρία εισφορά με τα αναλο- 
γούντα σ' αυτή κατά την ημέρα εξόφλησης πρόσθετα 
τέλη, επιβαρύνσεις, προσαυξήσεις, αυτοτελή πρόσθετα 
τέλη κ.λ.π. 

β) Σε περίπτωση εκπρόθεσμης καταβολής δόσης, το 
συνολικό ποσό αυτής, όπως έχει διαμορφωθεί μετά την 
κεφαλαιοποίηση, θα προσαυξάνεται με τα προβλεπόμενα 
από την παρ. 3 του άρθρου 21 του ν. 1902/90 πρόσθετα 
τέλη. 

7. Ως ασφαλιστικές εισφορές, θεωρούνται οι εισφορές 
ασφαλισμένου και εργοδότη, οι εισφορές υπέρ ΙΚΑ - ΕΛ- 
ΔΕΟ καθώς και οι καθυστερούμενες εισφορές προς τους 
Οργανισμούς Κοινωνικής Πολιτικής που συνεισπράττονται 
από το ΙΚΑ, εξαιρουμένων των εισφορών από προαιρετική 
ασφάλιση. 

Για την καταβολή της κάθε δόσης απαραίτητη προϋπό¬ 
θεση είναι η προγενέστρη εξόφληση των απαιτητών τρε¬ 
χουσών εισφορών. 

8. Για όσο διάστημα οι εργοδότες τηρούν τους όρους 
του διακανονισμού: 


α) Αναστέλλεται η διαδικασία λήψης αναγκαστικών μέ¬ 
τρων, ενώ διατηρούνται οι κατασχέσεις και υποθήκες που 
έχουν επιβληθεί. Είναι δυνατή η επιβολή νέων κατασχέ¬ 
σεων κινητών και ακινήτων, καθώς και η εγγραφή υποθή¬ 
κης για διασφάλιση της οφειλής. Αίρονται οι κατασχέσεις 
εις χείρας τρίτου, οι οποίες έχουν ήδη επιβληθεί. 

β) Αναστέλλεται η ποινική δίωξη για παράβαση του Α.Ν. 
86/1967, εξαλείφεται το αξιόποινο σε περίπτωση ολο¬ 
σχερούς εξόφλησης και αναβάλλεται η εκτέλεση της κα- 
ταγνωσθείσας ποινής ή διακόπτεται η αρξάμενη εκτέλεση 
αυτής, η οποία τελικά εξαλείφεται σε περίπτωση ολοσχε¬ 
ρούς εξόφλησης. 

γ) Δεν υποβάλλονται αιτήσεις για προσωπική κράτηση, 
σύμφωνα με τις διατάξεις του άρθρου 46 του ν. 2065/92. 
Επίσης αποσύρονται οι υποβληθείσες αιτήσεις, διακόπτε¬ 
ται η εκτέλεση των καταδικαστικών αποφάσεων και δεν 
εφαρμόζονται οι διατάξεις του άρθρου 21 παρ. 7 του Ν. 
1902/90, που αφορούν το μέτρο της απαγόρευσης εξό¬ 
δου από τη χώρα των οφειλετών και ανακαλούνται οι ήδη 
επιβληθείσες απαγορεύσεις για όσο διάστημα είναι συνε¬ 
πείς με τους όρους της ρύθμισης. 

Οι κατατεθείσες εγγυητικές επιστολές για ρύθμιση της 
οφειλής επιστρέφονται, διατηρούνται δε οι κατατεθείσες 
για άλλους λόγους ή αντικαθίστανται με νέες που θα καλύ¬ 
πτουν τις δόσεις της παρούσας ρύθμισης. 

Οι παραπάνω αναστολές παύουν, εφόσον ο υπόχρεος 
απωλέσει το δικαίωμα της ρύθμισης. 

9. Το ΙΚΑ και οι άλλοι ασφαλιστικοί οργανισμοί κύριας 
ασφάλισης χορηγούν βεβαίωση ενημερότητας για τη δα¬ 
νειοδότηση - χρηματοδότηση επιχειρήσεων από τράπεζες 
ή οποιοδήποτε άλλο πιστωτικό ίδρυμα, καθώς και το Δη¬ 
μόσιο, βάσει των διατάξεων του άρθρου 4 του ν. 1239/82 
και της παρ. 7 του άρθρου 39 του ν. 2065/1992, εφόσον η 
επιχείρηση έχει υπαχθεί στο διακανονισμό και τηρεί τους 
όρους της ρύθμισης. Η παραπάνω ρύθμιση δεν ισχύει για 
χορήγηση βεβαίωσης εξόφλησης τελικού λογαριασμού 
αναδόχου οικοδομικού - τεχνικού έργου. 

10. Όπου από τις κείμενες διατάξεις απαιτείται ως 
προϋπόθεση για την απονομή σύνταξης από τα ταμεία αυ- 
τοτελώς απασχολούμενων η προηγούμενη εξόφληση των 
καθυστερούμενων οφειλών, λογίζεται ότι υπάρχει η προϋ¬ 
πόθεση αυτή, στην περίπτωση υπαγωγής στον παρόντα 
διακανονισμό. 

Σε περίπτωση καθυστέρησης καταβολής οφειλόμενης 
δόσης, το αντίστοιχο ποσό αυτής συμψηφίζεται και παρα- 
κρατείται από το ποσό της καταβαλλόμενης σύνταξης του 
αμέσως επόμενου μήνα. 

11. Τα εκ της ασφαλίσεως δικαιώματα των εργαζομέ¬ 
νων κατά την περίοδο της αναστολής, δεν επηρεάζονται 
από την μη καταβολή των εισφορών εκ μέρους των επιχει¬ 
ρήσεων, με την προϋπόθεση ότι οι επιχειρήσεις αυτές θα 
αποδεχθούν τις σχετικές καταλογιστικές πράξεις. 

12. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 20 Φεβρουάριου 1997 

ο υφυπουργοί: 

ΝΙΚ. ΦΑΡΜΑΚΗΣ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοα ντίγρ αφαπαλαιώνΦ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 (031)423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ. Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 

- Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά δσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδομ υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

50.000 

οι 

5 ? 

2.500 

δρχ- 

>» 

Β' (Υπουργικές αποφάσεις κ.τλ.) 

50.000 

2.500 

Γ (Διορισμοί, απολύσεις κ.τλ. Δημ. Υπαλλήλων) 

10.000 

» 

500 

» 

Δ' (Απαλλοτριώσεις, πολεοδομία κτλ.) 

50.000 


2.500 

» 

Αναπτυξιακών Πράξεων (Τ.Α.Π.Σ.) 

25.000 


1.250 


Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 


500 

» 

Παράρτημα (Πίνακες επιτυχόντων διαγωνισμών) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

Λ 

Ανώτατου Ειδικού Δικαστηρίου (Α.Ε.Δ.) 

3.000 

» 

150 

» 

Ανωνύμων Εταιρειών & Ε.Π.Ε. 

250.000 

» 

12.500 

» 

Προκηρύξεων Α.Σ.Ε.Π. 

10.000 

» 

500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 

>, 

10.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Ο' συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμού 51 -Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσο της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγραφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά οπό 08.00" έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











